Berlingske Tidende, 1788-09-22
Gotheborg, den 6te September. Den 14de Julii afgik herfra til Nordsøen en liden Eskadribestaaende af 3 Fregatter, Chef Fregatten Bellona, som førdes af Hr. Major Rosenswærd, Venus ført af Hr. Capitain Scheldon, og Minerva af Hr. Capit. Kock, alle 3 paa 44 Kanoner. Disse have bestandig siden krydset deels uden for vore vidtløftige Kyster, og deels i Nordsøen, for at holde disse Farvanderene, og bedække vort svenske Handels=Flag, samt for at kunne hændelseviis møde de paa denne Aarstid fra Archangel nedkommende eller didgaaende Russiske Skibe. Uagtet at de have udstaaet flere stærke Storme, have de dog holdet Søen; og Fregatten Venus er bleven befundet at være en fortreffelig Seiler. Den 15de August fik Bellona, og Venus 2de Russiske Fregatter i Sigte. Disse vare gaaet fra den Russiske Eskadre, som Vice=Admiral Desin commanderer og som havde convoieret dem begge lige fra Sundet og igiennem hele Cattegatet, og derpaa lagt sig for Anker ved Skagen. Vore Fregatter gjorde strax Jagt paa dem, indhentede og tvang dem til at stryge, da de saaledes begge faldt i vore Hænder. Hele den Dag og Natten derpaa beholdte vi disse Priser i vor Magt. Den 16de tidlig om Morgenen bemandede Bellona den største af dem, Kildomin kaldet, ført af Capitain Loweroff. Den var kommen fra Cronsstad og de stineret til Archangel, for at bevæbne den derværende Eskadre. Den anden Fregat, Symbola, var ligeledes ladet med Ammunition, for at gaae til Archangel. Venus satte ud Sluppen for ligeledes at bemande sin Prise, men da denne var mindre og i det stærke Veir slingrede usædvanligen, blev al forsøgt Embarquering umuelig. Hr. Capitain Scheldon holdte den dog bestandig under sine Kanoner, og commanderede dens Maneuvrer med sine Kugler, indtil han opdagede imellem Wingas og Skagen den for vore Fregatter endnu ubekiendte og under det Jydske Næs for Anker liggende Russiske Eskadre, som bestod af 7 Skibe. Han befalede vel sin Prise at vende om; men saasom han ikke vovede at commandere med Skud, for ikke at opvække den Russiske Eskadres Opmærksomhed, saa adlydde den ikke, men drog sig Eskadren saa nær, at den kunde hisse sine rigtige Flag (thi den førde, for at bedække sin Cours, Dansk, ligesom den anden Engelsk Flag) og skiød om Undsætning. De Russiske Skibe begave sig herpaa til Seils og forfulgte vore Fregatter, som nu toge Coursen lige til vor Skiærgaard og løb ind til Marstrand. Ved det viselig efterladte Commandoskud gar Venus Bellona Leilighed til at undkomme med sin sværladte ilde seilende Prise, og ligeledes selv, skiønt uden Prise, at kunne opnaae Svensk Havn; thi havde de Russiske Skibe, formedelst et overilet Skud fra vor Side, lettet en halv Tim før Anker, havde det været umueligt for begge vore Fregatter at undkomme. Den tagne Fregat er en af de riigholdigste Priser, som kunde giøres, thi den havde om Bord ikke mindre end 22 Skibsankere, 128 Kanoner af forskiellig Calibre16000 forskiellige Kugler og 500 Geværer, foruden Metal-Mørsere, Sabler a. - Foruden denne saa øiensynlige Gevinst for os kommer denne dertil, at 2de eller 3de Archangelsfarere ere dermed satte ud af Stand for i Aar, til at gaae i Søen til Orlogs. Endnu en Gevinst: Den Russiske Fregat bemandes for vor Regning, armeres til et 32 Kanonskib, og føres af Hr. Capitain Rustensparre. Besætningen udgjorde med sine 6 Officerer og Gemene tilsammen 94 Mand, og indførtes hertil den 27de hujus under Bedækning af et Detachement af Bahus=Lehns Dragoner, for at afgaae videre til Jønkøbing. Denne Fregat havde ogsaa om Bord en Medicus og en Præst. Et anseeligt russisk Handelskib, ladet med Salt, kommende fra Amsterdam, der blev nødt til at søge Havn for det haarde Veir er og bleven taget og indbragt den 16de August som en god Prise til Elfsborg Fæstning.